<classify> POLISI mkoa wa Rukwa inamshikilia mkazi wa kijiji cha Itenta kilichopo mkoani Katavi kwa kusafi risha wanafunzi wanne kwenda kuchunga ngombe katika makazi yake yaliyopo Mpanda.Imeelezwa kwa mujibu wa muafaka uliofikiwa yeye na wazazi wa wanafunzi hao, atawalipa Sh 300,000 kwa kila mtoto au ngombe mmoja kwa mwaka .Wanafunzi waliokuwa wakisafirishwa wametambuliwa kuwa ni Paschal Marius 13, Aydan Mlanda 12 na mdogo wake aitwae Dickson Mlanda 11 na Shadrack Ndangale 5 wote walikuwa wanaishi na wazazi wao wilayani Kalambo .Kamanda wa Polisi mkoa wa Rukwa Justine Masonje amethibitisha kutokea kwa mkasa huo huku akisema kuwa majina ya mtuhumiwa yamehifadhiwa.Wazazi watatu tayari wameshatiwa nguvuni huku msako wa kuwakamata viongozi wa vijiji wilayani Kalambo ambao walishirikiana na wazazi wa watoto hao kuandika na kusaini mikataba na mtuhumiwa ili wahojiwe na waburuzwe mahakamani, alisema.Kamanda Masonje alisema, kwa mujibu ya mikataba ambayo wazazi wameandikishana na mtuhumiwa ni kwamba kila mzazi wenye mtoto atalipwa Sh 300,000 kila mwaka au ngombe mmoja ikiwa ni ujira wa kuchunga ngombe na uchunguzi wa awali wa polisi umebaini kwamba mtuhumiwa alikuwa akiwasafirisha watoto haokuwapeleka wilayani Mpanda katika mkoa wa jirani wa Katavi.Alisisitiza kuwa, kwa hili la kuwasafirisha watoto wadogo ili kuwatumikisha kufanya vibarua vya kuchunga ngombe ni kwenda kinyume na haki za binadamu na kuwanyima watoto hao haki yao ya msingi ya kujipatia elimu.Alisema kuwa mtuhumiwa alipohojiwa na maofisa wa polisi alikiri kutenda kosa hilo na kuwa atafikishwa mahakamani mara baada ya uchunguzi wa awali kukamilika.Wakati huo huo, polisi mkoani humo inawashikilia watu wanne wakiwemo wafanyakazi wa Kampuni ya Tigo na mmoja akiwa mfanyakazi wa Mamlaka ya Vitambulisho vya Taifa NIDA kwa makosa ya wizi wa mtandaoni.Pia wanatuhumiwa kutumia laini ya simu bila ridhaa ya mmiliki wa laini hiyo . Kamanda Masonje alithibitisha kutiwa nguvuni kwa watuhumiwa hao lakini hakuwa tayari kutaja majina yao .Alisema kuwa wanne hao walikamatwa Januari 15 mwaka huu wakiwa katika ofisi ya Kampuni ya Tigo iliyopo eneo la Soko Matola katika Mji wa Sumbawanga , jirani na kituo kikuu cha mabasi .Kati ya watuhumiwa hao wanne wawili ni wafanyakazi wa Kampuni ya Tigo , mwingine wa tatu ni mfanyakazi wa NIDA na wanne alikuwa akiswap laini ya simu kwenye ofisi ya Tigo na ndiye aliyetoa kitambulisho cha NIDA chenye picha ya mkazi wa Dodoma aitwae Priscus Alex Malya, alibainisha .Aliongeza kusema kuwa wanne hao watafikishwa mahakamani mara tu baada ya upelelezi wa awali wa shauri lao kukamilika.  <topic>: KITAIFA 